kreatiewe kleuter: Binnehuise speel idees: Jogurt Verf!
Binnehuise speel idees: Jogurt Verf!
Vandag gee ons vir die brawe Mammas (en Pappas) 'n groot geskenk - 'n paar minute vir jouself!
Ons gaan oor die volgende paar maande probeer om 'n paar nuwe binnehuise speel aktiwiteite te deel, wat nie net sal help met die "dis-winter-en-ek-kan-nie-buite-speel-nie" gevoel, maar wat ook sal poog om 'n paar minute vir die ouers los te maak.
Ons afgelope twee aktiwiteite het kleiner kleuters en peuters uitgesluit, maar hierdie week se aktiwiteit is geskik vir peuters en kleuters vanaf 1 jaar oud. Skool beginners mag die aktiwiteit dalk nie soveel geniet nie.
Jogurt verf was maklik af van teels en omdat kleuters daarmee mag mors op oppervlaktes wat hulle normaal weg nie op mag teken/verf nie, hou dit hulle ook 'n bietjie langer besig as wat 'n gewone verf aktiwiteit hulle sal besig hou.
Knyp maar jou oe toe vir die bietjie mors - en sorg dat jy jou kleuter se kunswerk beperk tot 'n afgemerkte area, anders sal jy moontlik bietjie meer moet skoonmaak!